140 år gamle Hvetbo i fint selskab

Den nordjyske Sparekassen Hvetbo er fredag notoret på OMX Den Nordiske Børs København. - Vi er glade for at kunne byde Sparekassen Hvetbo velkommen til Den Nordiske Børs. Sparekassen kommer til at høre under sektoren Finans og bliver hovedmarkedets 13. selskab, som noteres i denne sektor i år, siger Jan Ovesen, adm. direktør, OMX Den Nordiske Børs København. Sparekassen bliver det 35. nye selskab på Den Nordiske Børs' hovedmarkedet i år. Sparekassen Hvetbo er 140 år gammel og var ved sin stiftelse i 1867 den første landsparekasse i Vendsyssel. Gennem årene har Sparekassen ekspanderet og udviklet sig både driftsmæssigt og afdelingsmæssigt.